钦定古今图书集成/明伦汇编/氏族典/第001卷 > 后汉
## 钦定古今图书集成/明伦汇编/氏族典/第001卷 > 后汉

### 献帝建安二十 年曹操改秦真姓曹氏〈按古天子赐姓操尚 为人臣故只云改纂人姓不言赐姓〉

按：《三国志魏武帝本纪》，不载。按《曹真传》，“真字子丹，
太祖族子也。太祖起兵，真父卲募徒众，为州郡所杀。
太祖哀真少孤，收养与诸子同。”

〈注〉《魏略》曰：真本姓秦，养曹氏。或云其父伯南，夙与太祖善。兴平末，袁术部党与太祖攻劫太祖出，为寇所追，走入秦氏，伯南开门受之。寇问太祖所在，答云：“我是也。”遂害之。由此太祖思其功，故变其姓。